Botezată LYTMSS (Lose Yourself to Music - Silent Strike), aplicaţia pune la dispoziția utilizatorilor o serie de melodii create sau modificate special pentru „a fi trăite în spațiu”.

Aşadar, piesele au practic lungime și lățime, în care te poți „plimba”. Folosind accelerometrul și geolocația telefonului, aplicația îți recunoaște poziția în melodie și mixează sunetele piesei în funcție de aceasta.

„Încerc să vin cu ceva diferit de fiecare data și cred că aplicația LYTMSS chiar este o experiență nouă. Sunt foarte încântat de ceea ce a ieșit și sper că și ascultătorii Silent Strike să fie la fel”, a spus Ioan Titu, artistul cunoscut sub numele Silent Strike.

Aplicația LYTMSS este disponibilă în App Store și poate fi descărcată gratuit.

Experimentul muzical a fost gândit împreuna cu agenția de publicitate Three și dezvoltat de Mind Treat Studios.